महाविद्यालय एवं विश्वविद्यालयमे पढ़ाओल जाइत प्रत्येक मुख्य विधाक ज्ञान-पाठ्यक अनुवादकेर प्रचार ओ प्रकाशन।
 विभिन्न क्षेत्रमे अनुवादकक प्रमाणन एवं प्रशिक्षण।
 पाँचटा डाटाबेस, जेना- भारतीय विश्वविद्यालय डाटाबेस, अनुवादकक राष्ट्रीय पंजी(एनआरटी), प्रकाशक डाटाबेस, अनुवाद ग्रन्थसूची, संकाय डाटाबेस/विशेषज्ञ सूची, शब्दकोश आ शब्दावली डाटाबेस, क निर्माण एवं देखरेख।
 अनुवादक शिक्षण कार्यक्रमक अन्तर्गत लघु अवधिकेर अभिविन्यास पाठ्यक्रमक संचालन।
 अंग्रेजी आ भारतीय भाषाक मध्य मशीनी सहाय्य अनुवादकेर संवर्द्धन।
 अनुवाद उपकरण, जेना- शब्दकोश ओ विश्वकोशक विकास।
 भारतीय भाषामे वैज्ञानिक एवं तकनीकी शब्दावली निर्माणक हेतु वैज्ञानिक एवं तकनीकी शब्दावली आयोगक सङ समन्वय करब।
 अनुवाद स्मृति, शब्द-खोजकर्ता, शब्द जाल आदि हेतु सॉफ्टवेयर पर अन्वेषण ओ विकास लेल सहयोगक सुविधा।
 शोध परियोजनासँ सम्बन्धित प्राकृतिक भाषा संसाधन ओ अनुवाद लेल अध्येता वृत्ति आ अनुदानकेर प्रस्ताव।
 दू भाषाक बीच अनुवाद नियमावली निर्माण सन विशेष परियोजना हेतु विश्वविद्यालय/विभाग, जे अनुवादकेर डिग्री/डिप्लोमा पाठ्यक्रम चलबैछ, केँ अनुदान।
 भारतीय भाषामे अनुवाद वा अनुवादसँ सम्बन्धित विषय ओ विश्लेषण आदिक प्रकाशनयुक्त पत्रिकाकेँ सहयोग।
 कार्यक्रमक आयोजन, जेना- अनुवाद विषयकेर पोथीक विमोचन, क्षेत्रीय अनुवाद उत्सव, वाद-विवाद, पोथी प्रदर्शनी आदि, द्वारा अनुवाद आ अनुवाद क्रियाकलापकेँ दृष्टि-पटल पर आनब।
 अनुवाद अध्ययन पर एकगोट विशेष शैक्षिक परिदृश्यक निर्माण करब आ एहि प्रकारेँ ओहि विषयकेँ सर्वबोधगम्य बनाएब।
 अनुवादकेँ एकगोट व्यावहारिक पेशा बनाएब आ अनुवाद उद्योगकेँ स्थापित करब।
 एनटीएमक ध्येय अछि एकगोट विशिष्ट ज्ञानी समाजक गठन। एकसँ दोसर भाषाक मौलिक ग्रन्थकेँ अनुवादकेर सुविधाक माध्यमसँ ज्ञानकेर समान वितरणमे वृद्धि एहि मिशनक प्रयास अछि। परिणामस्वरूप, ई छात्रकेँ समर्थ बनाओत, जनिका भाषा अवरोधक कारणेँ ज्ञानकें प्राप्त करबामे असुविधा होइत छनि। एनटीएम जीवनक विभिन्न क्षेत्रमे लागल बहुसंख्यकक हितकेँ सेहो ध्यानमे रखने अछि। 